b'\n_START_ARTICLE_\nBalkan (\xc4\x8dasopis)\n_START_PARAGRAPH_\nBalkan je biv\xc5\xa1i politi\xc4\x8dni dnevnik, ki je izhajal v Trstu._NEWLINE_Dnevnik je izhajal v srbohrva\xc5\xa1\xc4\x8dini v Trstu v letih 1907 in 1908. Njegov lastnik in izdajatelj je bil istrski politi\xc4\x8dni delavec Matko Mandi\xc4\x87. Za njegov nastanek je bila odlo\xc4\x8dilna zmaga Hrvatov in Slovencev na volitvah v Trstu v dunajski dr\xc5\xbeavni zbor. List je izra\xc5\xbeal upanje, da bodo razmere omogo\xc4\x8dile zdru\xc5\xbeitev vseh Hrvatov in drugih Slovanov v Avstro-Ogrski oziroma njeno preureditev na federativni osnovi. Ker ni na\xc5\xa1el dovolj bralcev, je izhajal le 8 mesecev.'